pythainlp/thai-wiki-dataset-v3 huggingface dataset:
เมทานอล

เมทานอล (methanol) หรือ เมทิลแอลกอฮอล์ (methyl alcohol) มีสูตรโครงสร้างแบบย่อ CH3OH เป็นของเหลวใส ระเหยง่าย เป็นพิษ นิยมใช้เป็นตัวทำละลาย และใช้เป็นเชื้อเพลิง  ในธรรมชาติ เมทานอลเป็นผลิตภัณฑ์จากการสลายสารอาหารแบบไม่ใช้ออกซิเจนของแบคทีเรียหลายชนิด (ดูการผลิตเมทานอลจากของเสียเพื่อทำเป็นก๊าซชีวภาพ) ซึ่งเมทานอลจะระเหยออกสู่อากาศภายนอก แล้วสลายตัวได้คาร์บอนไดออกไซด์และน้ำ
หากเราเผาเมทานอลกับอากาศ จะได้คาร์บอนไดออกไซด์กับน้ำ ดังสมการด้านล่างนี้
2 CH3OH + 3 O2 → 2 CO2 + 4 H2O
ซึ่งเปลวไฟที่ได้จากการเผาเกือบจะมองไม่เห็นเลย ดังนั้นจึงควรระมัดระวังหากมีการใช้เมทานอลเป็นเชื้อเพลิง นอกจากนี้เมทานอลยังใช้ผสมเอทานอล เพื่อมิให้สามารถรับประทานได้ (denatured alcohol) ทั้งนี้เพื่อประโยชน์ในทางภาษีอากร
== การใช้ในทางที่ผิด ==
ในการทำเหล้าเถื่อนมีการนำเอาสารนี้ผสมลงไปด้วยเพราะราคาถูก ทั้งนี้
เหล้าที่ต้มเองซึ่งมักมีส่วนผสมของเมทานอลที่ใช้ในการทำอุตสาหกรรม
มักเป็นที่นิยมในหมู่คนยากจนอินเดียเนื่องจากมีราคาถูกกว่า แต่เนื่องจาก เมทานอลเป็นพิษ จึงทำให้เสียชีวิตภายหลังจากการดื่ม
== ประโยชน์ ==
เมทานอลส่วนใหญ่ นำไปเป็นสารฟอร์มาลดีไฮด์ เพื่อผลิตพลาสติก ไม้อัด สี วัตถุระเบิด และการจัดกลีบผ้าถาวร
สารแปรรูปของเมทานอลถูกนำไปผสมกับ LPG เพื่อใช้ในครัวเรือน หรือผสมกับน้ำมันดีเซล ทำเป็นไบโอดีเซล
ตัวทำละลาย
แอลกอฮอล์
กาลิทาส

thumb
กาลิทาส (कालिदास) เป็นกวีและนักเขียนบทละครภาษาสันสกฤตที่มีชื่อเสียงที่สุดคนหนึ่ง ได้รับการยกย่องเป็นรัตนกวี และกวิกุลคุรุ (ครูใหญ่แห่งกวีทั้งปวง) กาลิทาสเป็นกวีที่นับถือพระศิวะ และได้เขียนบทกวีและบทละครจำนวนมากตามขนบของปกรณัมและปรัชญาฮินดู ชื่อ กาลิทาสนั้น มีความหมายว่า ทาสรับใช้เจ้าแม่กาลี
== ผลงาน ==
บทละครที่มีชื่อเสียง 3 เรื่องของกาลิทาส ได้แก่ มาลวิกาคฺนิมิตฺร (มาลวิกา และ อัคนิมิตร), วิกฺรโมรฺวศียะ (วิกรม และอุรวศิ) และอภิชฺญานศากุนฺตลํ (ศกุนตลา)
นอกจากนี้ยังมีบทร้อยกรองที่รู้จักกันดีอีกจำนวนไม่น้อย ได้แก่ รฆุวงศ์ (ประวัติของพระราม) เมฆทูต และฤตุสํหาร เป็นต้น
ผลงานของกาลิทาสได้รับการเปลเป็นภาษาต่างๆ มากมาย ทั้งเยอรมัน อังกฤษ ฝรั่งเศส แม้กระทั่งในภาษาไทยด้วย
== แหล่งข้อมูลอื่น ==
ผลงานของกาลิทาส แปลเป็นภาษาอังกฤษ โดย Arthur W. Ryder
ประวัติกาลิทาส (ภาษาอังกฤษ)
กาลิทาสและอินเดียโบราณ (ภาษาอังกฤษ) 
นักเขียนชาวอินเดีย
บุคคลในศาสนาฮินดู
ชาวอินเดียที่นับถือศาสนาฮินดู
บุคคลในคริสต์ศตวรรษที่ 4
บุคคลในคริสต์ศตวรรษที่ 5
ความถี่เสียงเปียโน

ความถี่เสียงของเปียโน โดยทั่วไปมีเสียงจริง 88 ลิ่มนิ้ว โดยเทียบเสียงตามคีย์ A440 หรือ A4 โดยแสดงความถี่ เป็นหน่วยรอบต่อวินาที หรือเฮิรตซ์ (Hz) ของโน้ตดนตรีแต่ละตัว (นั่นคือ ความถี่ของโน้ตแต่ละเสียงที่ได้จากเปียโนมาตรฐาน) การกระจายความถี่นี้ เรียกกันว่า equal temperament นั่นคือ ระดับเสียงถัดไปแต่ละเสียง ได้จากการคูณเสียงก่อนหน้านี้ ด้วย รากที่ 12 ของ 2 (\sqrt[12]{2}) หรือประมาณ 1.05946309436
== ลิ่มนิ้วเสมือนจริง ==

เปียโน
Musical tuning
ฌูล แวร์น

ฌูล กาบรีแยล แวร์น (Jules Gabriel Verne; 8 กุมภาพันธ์ ค.ศ. 1828 – 24 มีนาคม ค.ศ. 1905) หรือที่รู้จักกันว่า จูลส์ เวิร์น เกิดที่เมืองน็องต์ ประเทศฝรั่งเศส เป็นนักเขียนชาวฝรั่งเศส ผู้บุกเบิกการเขียนนิยายวิทยาศาสตร์สมัยแรก ๆ แวร์นมีชื่อเสียงจากการเขียนเรื่องเกี่ยวกับการผจญภัยในอวกาศ ใต้น้ำ และการเดินทางต่าง ๆ ก่อนจะมีการประดิษฐ์เรือดำน้ำหรืออากาศยานจริง ๆ เป็นเวลานาน นวนิยายของเขามักใส่เนื้อหาวิทยาศาสตร์ที่สมจริง ซึ่งยังไม่คุ้นเคยกันในสมัยนั้นแต่ได้รับการยกย่องเป็นอย่างดีในเวลาต่อมา อย่างไรก็ตาม แม้ว่าเขาจะบุกเบิกงานด้านนิยายวิทยาศาสตร์ แต่มีสัดส่วนที่น้อยกว่าเนื้อหาแนวอื่น ๆ ที่เขาเขียน
บทประพันธ์ที่สำคัญได้แก่ แปดสิบวันรอบโลก, Five Weeks In a Balloon, ใต้ทะเลสองหมื่นโยชน์ นิยายวิทยาศาสตร์ในยุคท้าย ๆ ของแวร์นจะเริ่มสะท้อนถึงการมองเห็นด้านมืดของเทคโนโลยีรวมถึงการนำเทคโนโลยีไปใช้อย่างผิดทาง เช่น The Clipper of the Clouds, The Master of the World แวร์นเสียชีวิตในปี ค.ศ. 1905 (พ.ศ. 2448) ภายหลังเขาได้รับการยกย่องให้เป็น "บิดาแห่งนิยายวิทยาศาสตร์โลก" ร่วมกับเอช. จี. เวลล์ (Herbert George Wells) นักเขียนชาวอังกฤษ ซึ่งนักเขียนทั้งสองคนนี้ได้มีอิทธิพลต่อนิยายวิทยาศาสตร์และวงการวิทยาศาสตร์มาจนถึงปัจจุบันนี้
ชื่อของฌูล แวร์น ได้รับการนำไปตั้งเป็นชื่อของยานขนส่งอัตโนมัติ (Automated Transfer Vehicle - ATV) ลำแรกขององค์การอวกาศยุโรป ซึ่งจะทำหน้าที่ขนส่งพัสดุรวมทั้งต้นฉบับนิยายวิทยาศาสตร์ของเขาขึ้นไปยังสถานีอวกาศนานาชาติในเดือนธันวาคม พ.ศ. 2550
== อ้างอิง ==
เกร็ดความรู้: 8 กุมภาพันธ์   sarakadee.com
== แหล่งข้อมูลอื่น ==
รวมผลงานของฌูล แวร์น ที่โครงการกูเตนเบิร์ก
นักเขียนบันเทิงคดีแนววิทยาศาสตร์
นักเขียนชาวฝรั่งเศส
 
ผู้ได้รับเครื่องอิสริยาภรณ์เลฌียงดอเนอร์
บุคคลจากน็องต์
รัฐนอร์ทดาโคตา

รัฐนอร์ทดาโคตา (North Dakota, ) เป็นรัฐทางตอนเหนือของสหรัฐติดกับประเทศแคนาดา ชื่อรัฐตั้งชื่อตามอินเดียนแดงเผ่าลาโคตา ที่ได้ตั้งรกรากบริเวณนั้นมาก่อน รัฐนอร์ทดาโคตาได้กลายมาเป็นรัฐของสหรัฐใน พ.ศ. 2432 (ค.ศ. 1889) เมืองสำคัญในรัฐได้แก่ บิสมาร์กซึ่งเมืองหลวงของรัฐ และฟาร์โก
== อ้างอิง ==
== แหล่งข้อมูลอื่น ==
เว็บไซต์รัฐนอร์ทดาโคตา
 
นอร์ทดาโคตา
ภาคตะวันตกกลางของสหรัฐ
รัฐเซาท์ดาโคตา

รัฐเซาท์ดาโคตา (South Dakota, ) เป็นรัฐของสหรัฐ ตั้งอยู่บริเวณตอนเหนือของประเทศ ชื่อของรัฐตั้งชื่อตาม ลาโคตาและดาโคตา อินเดียนแดงเผ่าซู เมืองหลวงของรัฐเซาท์ดาโคตา คือเมืองเพียร์ เมืองสำคัญอื่น ๆ ได้แก่ซูฟอลส์และแรพิดซิตี สถานท่องเที่ยวสำคัญของรัฐคือเมานต์รัชมอร์ อนุสรณ์สถานแห่งชาติตั้งอยู่ใกล้เมืองคีย์สโตน โดยบริเวณหน้าผามีรูปแกะสลักประธานาธิบดี 4 คน ของสหรัฐ ได้แก่ จอร์จ วอชิงตัน, โทมัส เจฟเฟอร์สัน, ทีโอดอร์ รูสเวลต์, และ อับราฮัม ลิงคอล์น และเป็นที่มาของชื่อเล่นของรัฐคือ "รัฐเมานต์รัชมอร์"
== อ้างอิง ==
== แหล่งข้อมูลอื่น ==
เว็บไซต์รัฐเซาท์ดาโคตาอย่างเป็นทางการ
เว็บไซต์การท่องเที่ยวเซาท์ดาโคตา
 
เซาท์ดาโคตา
ภาคตะวันตกกลางของสหรัฐ
โคลัมเบีย

โคลัมเบีย (Columbia) อาจหมายถึง
ประเทศโคลอมเบีย (Colombia) อยู่ในทวีปอเมริกาใต้ บางครั้งสะกดผิดว่า โคลัมเบีย ออกเสียงในภาษาอังกฤษว่า /kəˈlʌmbɪə/
โคลัมโบ (Colombo) เมืองหลวงของประเทศศรีลังกา
โคลัมเบีย (รัฐเซาท์แคโรไลนา) เมืองหลวงของรัฐเซาท์แคโรไลนา ประชากร ประมาณ 120,000 คน
โคลัมเบีย (รัฐมิสซูรี) เมืองในรัฐมิสซูรี ประชากรประมาณ 90,000 คน
มหาวิทยาลัยโคลัมเบีย มหาวิทยาลัยที่มีชื่อเสียงในรัฐนิวยอร์ก
แม่น้ำโคลัมเบีย ในสหรัฐอเมริกา และประเทศแคนาดา
บริติชโคลัมเบีย ประเทศแคนาดา
วอชิงตัน ดี.ซี. (Washington, D.C. - District of Columbia)
กระสวยอวกาศโคลัมเบีย
ยานโคลัมเบีย ยานบังคับการของ อะพอลโล 11
โคลัมเบียพิกเจอร์ส (Columbia Pictures) บริษัทภาพยนตร์ขนาดใหญ่ในสหรัฐอเมริกา
โคลัมเบียเรคคอร์ด (Columbia Records)
โคลัมเบียมิวสิกอินเตอร์เทนเมนท์ (Columbia Music Entertainment)
โคลัมเบียบรอดคาสติงซิสเต็มส์ (Columbia Broadcasting System) หรือ ซีบีเอส (CBS)
รัฐเวอร์มอนต์

รัฐเวอร์มอนต์ (Vermont, ) เป็นรัฐหนึ่งของสหรัฐตั้งอยู่ทางตะวันออกของประเทศ อยู่ในเขตนิวอิงแลนด์ ในอดีตรัฐเวอร์มอนต์เป็นที่อยู่อาศัยของอินเดียนแดงเผ่าอิโรควอยส์ เผ่าอัลกอนเควียน และเผ่าอเบนากิ โดยทางฝรั่งเศสได้ยึดครองมาในช่วงตั้งรกรากในสหรัฐ และได้เสียให้กับอังกฤษในช่วงสงครามในเวลาต่อมา
รัฐเวอร์มอนต์มีชื่อเสียงในด้านของวิวทิวทัศน์ที่สวยงาม และเป็นแหล่งท่องเที่ยวที่สำคัญแห่งหนึ่งรวมถึง สกีรีสอร์ตที่สำคัญหลายแห่ง เวอร์มอนต์ยังคงมีชื่อเสียงในด้านผลิตภัณฑ์จากวัวและเมเปิลไซรัป เมืองหลวงของรัฐคือมอนต์พีเลียร์ และเมืองที่ใหญ่ที่สุดในรัฐคือเบอร์ลิงตัน
ในปี 2550 เวอร์มอนต์มีประชากร 621,254 คน
ไฟล์:Lake Champlain, Burlington VT.jpg
ไฟล์:Interstate 89 northbound, Hartford VT.jpg
ไฟล์:Church in Newfane, Vermont fall 2009.jpg
== อ้างอิง ==
== แหล่งข้อมูลอื่น ==
เว็บไซต์รัฐเวอร์มอนต์
 
นิวอิงแลนด์
เวอร์มอนต์
ภาคตะวันออกเฉียงเหนือของสหรัฐ
รัฐเวอร์จิเนีย

รัฐเวอร์จิเนีย (Commonwealth of Virginia, ) เป็นรัฐหนึ่งของสหรัฐ ตั้งอยู่ทางฝั่งตะวันออกของประเทศ เมืองหลวงของรัฐคือริชมอนด์ และเมืองที่ประชากรมากที่สุดคือ เวอร์จิเนียบีช เวอร์จิเนียเป็นรัฐที่มีภูมิทัศน์สวยงามมากเนื่องจากมีทั้งพื้นที่เป็นภูเขาและติดทะเล มีป่าที่มีความอุดมสมบูรณ์ รัฐเวอร์จิเนียติดต่อกับรัฐแมริแลนด์ วอชิงตัน ดี.ซี. และ มหาสมุทรแอตแลนติก ทางทิศตะวันออก ติดต่อกับ รัฐนอร์ทแคโรไลนา และรัฐเทนเนสซี ทางทิศใต้ ติดต่อกับรัฐเคนทักกี และ รัฐเวสต์เวอร์จิเนีย ทางทิศตะวันตก เวอร์จิเนียประกอบไปด้วย 95 เทศมณฑล และ 39 เมืองอิสระ จุดสูงสุดในรัฐคือ เมาต์โรเจอส์ และจุดต่ำสุดในรัฐคือมหาสมุทรแอตแลนติก
ชื่อของรัฐเวอร์จิเนีย ตั้งตามชื่อของ สมเด็จพระราชินีนาถอลิซาเบธที่ 1 แห่งอังกฤษ หรือราชินีผู้ทรงพรหมจรรย์ (The Virgin Queen)  รัฐเวอร์จิเนียเป็นบ้านเกิดของประธานาธิบดี 8 คน ซึ่งรวมถึง จอร์จ วอชิงตัน และ โทมัส เจฟเฟอร์สัน
== สถานที่สำคัญ ==
รัฐเวอร์จิเนียเป็นที่ตั้งของสถานที่สำคัญได้แก่ เพนตากอน เมืองสำคัญทางประวัติศาสตร์ได้แก่ เจมส์ทาวน์ ยอร์กทาวน์ วิลเลียมส์เบิร์ก มหาวิทยาลัยที่มีชื่อเสียงของรัฐมีสองแห่งได้แก่ มหาวิทยาลัยเวอร์จิเนีย มหาวิทยาลัยจอร์จเมสัน และ เวอร์จิเนียเทค
== คมนาคม ==
สำหรับการจราจรทางบกมีถนนสายหลัก 6 สายได้แก่ อินเตอร์สเตต 64 อินเตอร์สเตต 66 อินเตอร์สเตต 77 อินเตอร์สเตต 81 อินเตอร์สเตต 85 อินเตอร์สเตต 95 และมีอีกสองสายที่อยู่ระหว่างการวางแผนได้แก่ อินเตอร์สเตต 73 และ อินเตอร์สเตต 74 ส่วนการเดินทางทางรถไฟนั้นมีทางรถไฟของแอมแทรกผ่านบริการรถไฟระหว่างเมืองใหญ่
การเดินทางสำหรับรถโดยสารมีให้บริการโดย เกรย์ฮาวด์ และ แคโรไลนาเทรลเวส์
เวอร์จิเนียมีสนามบินขนาดใหญ่อยู่ 5 แห่ง ท่าอากาศยานแห่งชาติวอชิงตัน โรนัลด์ เรแกน, ท่าอากาศยานนานาชาติวอชิงตันดัลเลส และท่าอากาศยานริชมอนด์
== อ้างอิง ==
 
เวอร์จิเนีย
เวอร์จิเนีย
อดีตอาณานิคมของอังกฤษ
อดีตอาณานิคมและรัฐในอารักขาของอังกฤษในทวีปอเมริกา‎
ภาคตะวันออกเฉียงเหนือของสหรัฐ
ชายฝั่งตะวันออกของสหรัฐ
ภาคใต้ของสหรัฐ
แอปพาเลเชีย
สมเด็จพระราชินีนาถเอลิซาเบธที่ 1 แห่งอังกฤษ
มณฑล (แก้ความกำกวม)

มณฑล อาจหมายถึง
จังหวัด (province) ในบางประเทศ เช่น มณฑลยูนนาน (Yunnan Province) ในประเทศจีน
มณฑล (मण्डल มณฺฑล) ศิลปะการทำรูปวงกลมบรรจุรูปเคารพในศาสนาพุทธ (สายมหายานและวัชรยาน) ศาสนาฮินดูและศาสนาเชน
มณฑลเทศาภิบาล ระบบแบ่งเขตการปกครองส่วนภูมิภาคของไทย ใช้มาจนถึงสมัยช่วงก่อนสงครามโลกครั้งที่ 2
เคาน์ตี (county) หรือเทศมณฑล เขตการปกครองในสหรัฐอเมริกา
รัฐเวสต์เวอร์จิเนีย

รัฐเวสต์เวอร์จิเนีย (West Virginia ) เป็นรัฐในเขตแอปพาเลเชีย ทางภาคใต้ของสหรัฐ มีอาณาเขตติดต่อกับ
รัฐลุยเซียนา

ลุยเซียนา (Louisiana, ออกเสียง  หรือ ) เป็นรัฐทางใต้ของสหรัฐ ซึ่งมีลักษณะผสมผสานของวัฒนธรรมฝรั่งเศส ซึ่งในรัฐลุยเซียนามีการใช้ภาษาอังกฤษและภาษาฝรั่งเศส เป็นภาษาทางการของรัฐ ถึงแม้ว่าภาษาฝรั่งเศสจะมีใช้เพียงประมาณ 5% เมืองสำคัญของรัฐคือ นิวออร์ลีนส์ เป็นเมืองใหญ่ที่สุดในรัฐ ในขณะที่เมืองหลวงของรัฐคือ แบตันรูช ทีมกีฬาที่มีชื่อเสียงในรัฐได้แก่ นิวออร์ลีนส์เซนต์และนิวออร์ลีนส์ฮอร์เนตส์
ในอดีตรัฐลุยเซียนา เป็นส่วนหนึ่งของอาณานิคมลุยเซียนาของฝรั่งเศส รัฐบาลของสหรัฐ ได้ทำข้อตกลงการซื้อลุยเซียนากับ นโปเลียน โบนาปาร์ต เมื่อปี พ.ศ. 2346 จนได้ดินแดนส่วนนี้มาครอบครอง ชื่อของรัฐ"ลุยเซียนา" มาจากชื่อของหลุยส์ที่ 14 แห่งฝรั่งเศส โดยมีความหมายว่า “ดินแดนของหลุยส์”
ในปี พ.ศ. 2550 ลุยเซียนามีประชากร 4,089,963 คน
ในทุกปี จะมีงานเฉลิมฉลองขนาดใหญ่จัดขึ้นที่นิวออร์ลีนส์ชื่องานว่า มาร์ดิกรา (Mardi Gras) จะมีขบวนพาเหรดและงานรื่นเริงต่าง ๆ โดยจัดในช่วงปลายเดือนกุมภาพันธ์หรือต้นเดือนมีนาคม
ในปี พ.ศ. 2548 พายุเฮอร์ริเคนแคทรีนา ได้ก่อความเสียหายอย่างรุนแรงโดยเฉพาะอย่างยิ่งในเมืองนิวออร์ลีนส์
== อ้างอิง ==
== แหล่งข้อมูลอื่น ==
เว็บไซต์รัฐลุยเซียนา
 
ลุยเซียนา
อดีตอาณานิคมของฝรั่งเศส
ภาคใต้ของสหรัฐ
อะแพชี

อะแพชี (Apache, คนไทยมักเรียกว่า อาปาเช่) เป็นชื่อเรียกรวมกลุ่มอินเดียนแดงหลายกลุ่มในทวีปอเมริกาเหนือ ที่มาของชื่ออะแพชี ยังไม่เป็นที่ทราบแน่นอน แต่เชื่อว่ามาจาก ภาษา Yavapai คำว่า "epache" มีความหมายว่า "คน" ในสมัยก่อนเผ่าอะแพชีอยู่ในอาศัยบริเวณตะวันออกเฉียงใต้ของรัฐแอริโซนา ถึงบริเวณทางตะวันตกเฉียงเหนือของประเทศเม็กซิโก
เผ่าอะแพชีเป็นเผ่าที่ได้ชื่อว่าเป็นเผ่าที่แข็งแกร่งเผ่าหนึ่งในบรรดาอินเดียนแดงทั้งหมด และเป็นเผ่าที่ต่อต้านคนผิวขาวอย่างรุนแรง ภายหลังจากที่ถูกกลุ่มชาวสเปนทำลายล้างหมู่บ้านและฆ่าบุคคลในกลุ่ม นักรบเผ่าอะแพชีที่มีชื่อเสียงคือ เจอโรนิโม ที่ได้ต่อสู้กับทางกองทัพของสหรัฐอเมริกาและเม็กซิโก เจอโรนิโมถูกจับเข้าคุกและหนีออกจากคุกหลายครั้ง
ในปัจจุบันเผ่าอะแพชีได้ถูกจำกัดพื้นที่ให้อยู่ในเขตสงวนอินเดียนแดง บริเวณรัฐแอริโซนา รัฐนิวเม็กซิโกและรัฐโอคลาโฮมา
== เกร็ดข้อมูล ==
ในการ์ตูนเรื่อง ชาแมนคิง เผ่าปัจ (パッチ) มาจากชื่อของอะแพชี ที่แผลงมาจากภาษาญี่ปุ่นคำว่า อะแพชี (アパッチ)
บ.โบอิง นำอะแพชีมาตั้งเป็นชื่อเฮลิคอปเตอร์ AH-64 Apache (เฮลิคอปเตอร์โจมตี AH-64 อาปาเช่)
อเมริกันอินเดียน
อะแพชี (แก้ความกำกวม)

อะแพชี (Apache) หรือในเมืองไทยนิยมเรียกว่า อาปาเช่ สามารถหมายถึง
อะแพชี เผ่าอินเดียนแดงในสหรัฐอเมริกาเผ่าหนึ่ง
อะแพชี เว็บเซิร์ฟเวอร์ (Apache HTTPD Server)ซอฟต์แวร์เว็บเซิร์ฟเวอร์ที่เป็นที่นิยม
เอเอช-64 อาปาเช่ เฮลิคอปเตอร์โจมตี ของสหรัฐอเมริกา
วัดมหาธาตุ

วัดมหาธาตุ เป็นชื่อเรียกของวัดที่ที่มีพระสถูปเจดีย์หรือพระปรางค์ที่บรรจุพระอัฐิธาตุของพระพุทธเจ้า อาจหมายถึง:
วัดมหาธาตุ จังหวัดพระนครศรีอยุธยา
วัดมหาธาตุ จังหวัดชัยนาท
วัดมหาธาตุ จังหวัดเชียงราย
วัดมหาธาตุ จังหวัดสุโขทัย
วัดมหาธาตุ จังหวัดนครพนม
วัดมหาธาตุ จังหวัดพิจิตร
วัดมหาธาตุ จังหวัดเพชรบูรณ์
วัดมหาธาตุ อำเภอเมืองยโสธร จังหวัดยโสธร
วัดมหาธาตุ อำเภอมหาชนะชัย จังหวัดยโสธร
วัดมหาธาตุ จังหวัดเลย
วัดมหาธาตุ จังหวัดอุดรธานี
วัดมหาธาตุ อำเภอฟากท่า จังหวัดอุตรดิตถ์
วัดมหาธาตุ อำเภอพิชัย จังหวัดอุตรดิตถ์
วัดมหาธาตุวรวิหาร จังหวัดเพชรบุรี
วัดมหาธาตุวรวิหาร จังหวัดราชบุรี
วัดมหาธาตุยุวราชรังสฤษฎิ์ราชวรมหาวิหาร เขตพระนคร กรุงเทพมหานคร
วัดพระมหาธาตุวรมหาวิหาร จังหวัดนครศรีธรรมราช
วัดพระศรีมหาธาตุวรมหาวิหาร เขตบางเขน กรุงเทพมหานคร
วัดพระศรีรัตนมหาธาตุ จังหวัดสุพรรณบุรี
วัดพระศรีรัตนมหาธาตุ จังหวัดลพบุรี
วัดพระศรีรัตนมหาธาตุวรมหาวิหาร พิษณุโลก อำเภอเมืองพิษณุโลก จังหวัดพิษณุโลก
วัดพระศรีรัตนมหาธาตุราชวรวิหาร เชลียง อำเภอศรีสัชนาลัย จังหวัดสุโขทัย
สาเก (สุรา)

สาเก  เป็นคำเรียกของคำว่า "สุรา" ในประเทศญี่ปุ่น ซึ่งสามารถหมายถึงเหล้าได้หลายชนิด โดยทั่วไป สาเกจะหมายถึงเหล้าที่ทำมาจากข้าว ในขณะที่บางท้องที่จะหมายถึงเหล้าที่กลั่นจากมันสำปะหลังหรืออ้อย หรือในบางครั้งจะหมายถึงโชจูหรือที่รู้จักในชื่อ "วอดกาญี่ปุ่น" ต้นกำเนิดของสาเกมีกล่าวไว้หลายทฤษฎี ได้แก่ นำเข้าจากจากประเทศจีนสู่ประเทศญี่ปุ่น หรืออีกทฤษฎีว่ามีต้นกำเนิดในญี่ปุ่นเอง คำว่า สาเก ในประเทศที่พูดภาษาอังกฤษมักจะเรียกผิดเป็น "สากี"
== อ้างอิง ==
Aoki, Rocky, Nobu Mitsuhisa and Pierre A. Lehu. (2003).  Sake:Water from Heaven. New York: Universe Publishing. 10-ISBN 0-7893-0847-9; 13-ISBN 978-0-7893-0847-4
== แหล่งข้อมูลอื่น ==
เครื่องดื่มญี่ปุ่น
สุรา
เครื่องดื่มแอลกอฮอล์ญี่ปุ่น
เครื่องดื่ม

เครื่องดื่ม มักจะเป็นสิ่งที่มนุษย์จัดเตรียมสำหรับดื่ม มีสถานะเป็นของเหลว และมักจะมีน้ำเป็นส่วนประกอบหลัก เครื่องดื่มอาจเป็นปัจจัยในการดำรงชีพ เช่นน้ำ หรือใช้ในด้านอื่น เช่น เหล้าและไวน์ใช้เป็นส่วนประกอบของพิธีกรรม รายชื่อเครื่องดื่มต่าง ๆ เช่น
น้ำ
* น้ำประปา
* น้ำแร่
น้ำผลไม้
* น้ำส้ม
* น้ำมะนาว
* น้ำแคร์รอต
* น้ำฝรั่ง
นม
* นมชง
* นมเปรี้ยว
น้ำธัญพืช
* น้ำเต้าหู้
น้ำอัดลม
* รูตเบียร์
เครื่องดื่มบำรุงกำลัง
ชา
* ชาเขียว
* ชาขาว
* ชาแดง
* ชาดำ
* ชาอูหลง
* ชานม
* ชามะนาว
กาแฟ
เครื่องดื่มแอลกอฮอล์
* เหล้า
* ไวน์
* เบียร์
* โซดา
* กระแช่
* สาโท
* อุ
== ดูเพิ่ม ==
อาหาร
หลอด
อาหารและเครื่องดื่ม
ยูนิเวอร์แซลเซนจูรี

ยูนิเวอร์แซลเซนจูรี  หรือตัวย่อ UC เป็นระบบปฏิทินแบบหนึ่งในการ์ตูนญี่ปุ่นเรื่องกันดั้ม
ศักราช ยูนิเวอร์แซลเซนจูรี เริ่มเมื่อมนุษย์สามารถตั้งถิ่นฐานในอวกาศได้ และเริ่มนับเมื่อการสร้างโคโลนี Side 1 ซึ่งเริ่มการก่อสร้างในคริสต์ศักราช 2045 เสร็จสิ้น ศักราช UC ถือเป็นระบบเวลาหลักของซีรีส์กันดั้ม
ในโมบิลสูทกันดั้ม ตอนที่แปด มีแสตมป์ที่ระบุปี 2079 และในโมบิลสูทเซต้ากันดั้มมีแสตมป์ซึ่งระบุปี 2088 ซึ่งหมายความว่าศักราช UCที่หนึ่งนั้นเริ่มในปีคริสต์ศักราช 2001 แต่ในฉบับตัดต่อใหม่เพื่อฉายในโรงภาพยนตร์ของทั้งสองภาคไม่มีฉากเหล่านี้
ในตอนสุดท้ายของกันดั้ม 0080 มีหนังสือพิมพ์ที่ระบุวันที่ไว้ว่า Monday, January 14, 0081 ซึ่งทำให้สามารถระบุได้ว่าศักราช UCนั้นเริ่มในปี 2053, 2081, 2109 หรือหลังจากนั้น
== กันดั้มในจักรวาลยูนิเวอร์แซลเซนจูรี ==
เรียงตามเวลาในท้องเรื่อง
โมบิลสูทกันดั้มเอ็มเอสอิกลู : บันทึกลับสงครามหนึ่งปี (มกราคม UC0079)
โมบิลสูทกันดั้ม (กันยายน UC0079)
โมบิลสูทกันดั้ม  08th ทีม (ตุลาคม UC0079)
โมบิลสูทกันดั้มเอ็มเอสอิกลู อโพคาลิบ (ธันวาคม UC0079)
โมบิลสูทกันดั้ม 0080 : วอร์อินเดอะพอกเก็ต (ธันวาคม UC0079)
โมบิลสูทกันดั้ม 0083 : สตาร์ดัสต์เมโมรี่ (UC0083)
โมบิลสูทเซต้ากันดั้ม (UC0087)
โมบิลสูทกันดั้มดับเบิลเซต้า (UC0088)
 ชาร์ เคาน์เตอร์ แอทแทค (UC0093)
โมบิลสูทกันดั้มยูนิคอร์น (UC0096)
โมบิลสูทกันดั้มนาร์ราทิฟ (UC0097)
โมบิลสูทกันดั้มฮาซาเวย์ (UC105)
โมบิลสูทกันดั้ม F91 (UC0123)
โมบิลสูทครอสโบนกันดั้ม (UC0133)
โมบิลสูทวิกทอรี่กันดั้ม (UC0153)
ไกอาเกียร์ (UC0203)
จีเซเวอร์ (G Saviour) (UC0223)
กันดั้ม
เรื่องปี U.C.นี้ ในช่วงปีค.ศ.1990 มีการออกโมเดลและการ์ตูน Gundam F90 ออกมา
ซึ่งมีลำดับเวลาที่ระบุการเริ่มต้น U.C.ไว้อีกแบบหนึ่ง
โดยนับจากปีที่มนุษย์ย้ายถิ่นฐานไปอยู่บนอวกาศได้สำเร็จเป็นปีเริ่มต้น U.C. นั่นคือ ค.ศ.2045
ซึ่งอ้างอิงจาก โมบิลสูทกันดั้มยูนิคอร์น
อย่างไรก็ตาม แนวทางการระบุ U.C. ตามที่เกี่ยวข้องกับ Gundam F90 นี้ ปัจจุบันไม่ได้มีการอ้างถึงกันแล้ว
นับตั้งแต่มีตารางเวลาแบบ official เผยแพร่ออกมาหลังจากปีค.ศ.1990
วัดสระเกศ

วัดสระเกศ อาจหมายถึง
วัดสระเกศราชวรมหาวิหาร กรุงเทพมหานคร
วัดสระเกศ จังหวัดเพชรบูรณ์
วัดสระเกศ จังหวัดสุราษฎร์ธานี
วัดบวรนิเวศราชวรวิหาร

วัดบวรนิเวศวิหาร (เดิมชื่อว่า วัดใหม่) เป็นพระอารามหลวงชั้นเอก ชนิดราชวรวิหาร ตั้งอยู่ริมถนนบวรนิเวศและถนนพระสุเมรุ แขวงบวรนิเวศ เขตพระนคร กรุงเทพมหานคร สถาปนาขึ้นโดยสมเด็จพระบวรราชเจ้ามหาศักดิพลเสพ กรมพระราชวังบวรสถานมงคลในรัชกาลที่ 3
พระอารามนี้เคยเป็นที่ประทับของสมเด็จพระสังฆราชไทยถึง 4 พระองค์ และเป็นที่ตั้งของมหาวิทยาลัยมหามกุฏราชวิทยาลัย ซึ่งเป็นสถาบันการศึกษาของสงฆ์แห่งแรกในประเทศ  และเป็นวัดประจำรัชกาลที่ 6  และ 9 
พระประธานในพระอารามนี้มีความแตกต่างจากวัดอื่น ๆ โดยทั่วไป คือ มีพระประธาน 2 องค์ และล้วนมีความสำคัญเนื่องจากเป็นพระพุทธรูปเก่าแก่โบราณ ได้แก่ พระพุทธชินสีห์ ซึ่งอัญเชิญมาจากวิหารทิศเหนือ วัดพระศรีรัตนมหาธาตุวรมหาวิหาร จังหวัดพิษณุโลก โดยอัญเชิญมาทั้งองค์ราวปี พ.ศ. 2373 และพระสุวรรณเขต หรือ "พระโต" หรือ หลวงพ่อเพชร พระประธานองค์ใหญ่ที่ประดิษฐานไว้เบื้องหลังพระพุทธชินสีห์ เป็นพระประธานองค์แรกของอุโบสถวัดนี้ ซึ่งสมเด็จพระบวรราชเจ้ามหาศักดิพลเสพ อัญเชิญมาจากวัดสระตะพาน จังหวัดเพชรบุรี
== ประวัติ ==
วัดบวรนิเวศวิหาร เป็นวัดที่สมเด็จพระบวรราชเจ้ามหาศักดิพลเสพโปรดให้สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว แต่ยังไม่ทันแล้วเสร็จก็สวรรคตเสียก่อน  ถึงปี พ.ศ. 2458 พระบาทสมเด็จพระมงกุฎเกล้าเจ้าอยู่หัว โปรดให้รวมวัดรังษีสุทธาวาสเข้าหาวัดบวรนิเวศวิหาร
== สถาปัตยกรรม ==
วัดบวรนิเวศวิหารมีสถาปัตยกรรมแบบไทยผสมจีน ภายในพระอุโบสถมีพระพุทธรูปสำคัญอยู่ 2 องค์เป็นพระประธาน คือ พระพุทธสุวรรณเขต (หลวงพ่อโต) ที่อัญเชิญมาจากวัดสระตะพาน จังหวัดเพชรบุรี และพระพุทธชินสีห์ อัญเชิญมาจากวิหารทิศเหนือ วัดพระศรีรัตนมหาธาตุวรมหาวิหาร จังหวัดพิษณุโลก ใต้ฐานพุทธบัลลังก์ พระพุทธชินสีห์ พระประธานในพระอุโบสถวัดบวรนิเวศวิหาร เป็นที่บรรจุพระบรมราชสรีรางคารพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระมหาภูมิพลอดุลยเดชมหาราช บรมนาถบพิตร ซึ่งทั้งสองพระองค์ทรงเคยผนวช ณ วัดแห่งนี้
ถัดจากพระอุโบสถออกไปเป็นเจดีย์กลมขนาดใหญ่ สร้างรัชสมัยพระบาทสมเด็จพระจอมเกล้าเจ้าอยู่หัว หุ้มกระเบื้องสีทอง รอบฐานพระเจดีย์มีศาลาจีนและซุ้มจีน ถัดออกไปเป็นวิหารเก๋งจีน  นอกจากนี้ก็มีจิตรกรรมฝาผนังฝีมือขรัวอินโข่ง บริเวณรอบเจดีย์มีพระพุทธรูปสำคัญองค์หนึ่ง คือ พระไพรีพินาศ
ระหว่างที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงผนวชและประทับที่วัดบวรนิเวศวิหาร โปรดเกล้าฯ ให้ประติมากรของกรมศิลปากรปั้นหุ่นและสร้างพระพุทธรูปปางห้ามสมุทร โดยเสด็จพระราชดำเนินหล่อพระพุทธรูปเมื่อวันที่ 5 ธันวาคม 2499 สมเด็จพระสังฆราชเจ้า กรมหลวงวชิรญาณวงศ์ ได้ถวายพระนามพระพุทธรูปองค์นี้ว่า "พระพุทธนราวันตบพิตร"
==ลำดับเจ้าอาวาส==
นับตั้งแต่ใช้ชื่อวัดว่าวัดบวรนิเวศวิหาร พระอารามแห่งนี้มีเจ้าอาวาสมาแล้วทั้งสิ้น 8 พระองค์/รูป ได้แก่
== อ้างอิง ==
สิ่งก่อสร้างในพุทธศตวรรษที่ 24
พระอารามหลวงชั้นเอก ชนิดราชวรวิหาร
วัดไทยในสังกัดคณะสงฆ์ธรรมยุติกนิกาย
วัดในเขตพระนคร
โบราณสถานในเขตพระนคร
วัดราชบุรณราชวรวิหาร

วัดราชบุรณราชวรวิหาร เป็นวัดเก่าแก่ที่มีมาตั้งแต่สมัยอยุธยาตอนปลาย เดิมชื่อ "วัดเลียบ" ตั้งอยู่เชิงสะพานพระพุทธยอดฟ้า แขวงวังบูรพาภิรมย์ เขตพระนคร กรุงเทพมหานคร วัดนี้เป็นวัดหนึ่งตามธรรมเนียมประเพณีโบราณที่ว่า ในราชธานีจะต้องมีวัดสำคัญประจำ 3 วัด คือ วัดมหาธาตุ วัดราชบุรณะ และวัดราชประดิษฐาน
สมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระโอรสในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ พระพี่นางเธอในรัชกาลที่ 1 ทรงบูรณปฏิสังขรณ์วัดเลียบ เสร็จแล้วพระบาทสมเด็จพระพุทธยอดฟ้าจุฬาโลกมหาราช พระราชทานนามว่า "วัดราชบุรณะ"
ในช่วงสงครามโลกครั้งที่ 2 เนื่องจากวัดตั้งอยู่ใกล้เคียงกับสถานที่สำคัญทางยุทธศาสตร์ คือ สะพานพระพุทธยอดฟ้า และโรงไฟฟ้าวัดเลียบ (ปัจจุบันคือการไฟฟ้านครหลวง เขตวัดเลียบ) สถานที่สำคัญต่าง ๆ ของวัด รวมทั้งพระอุโบสถที่มีภาพจิตรกรรมฝาผนัง ฝีมือขรัวอินโข่ง จึงถูกระเบิดทำลายจนหมด เหลือแต่พระปรางค์องค์ใหญ่หน้าพระอุโบสถเพียงองค์เดียว จนต้องประกาศยุบวัดเมื่อวันที่ 30 กรกฎาคม พ.ศ. 2488 ต่อมาใน พ.ศ. 2491 ผู้มีศรัทธาได้ร่วมกันปฏิสังขรณ์จนตั้งเป็นวัดได้ตามเดิมในปีเดียวกัน ก่อนจะได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513
==อ้างอิง==
== แหล่งข้อมูลอื่น ==
ราชบุรณราชวรวิหาร
สิ่งก่อสร้างในสมัยกรุงศรีอยุธยา
ราชบุรณราชวรวิหาร
เดฌา-วูว์

เดฌา-วูว์ (déjà-vu, แปลตรงตัวว่า "เคยเห็นแล้ว") เป็นคำที่เอมีล บัวรัก (Emile Boirac) ใช้ในหนังสือ ลาเวอนีร์เดซีย็องส์ปซีชิก (L'Avenir des sciences psychiques) เป็นคนแรก หมายความถึง อาการที่รู้สึกว่า เหตุการณ์ที่เพิ่งพบเจอนั้นคลับคล้ายคลับคลาว่าเคยพบเจอมาแล้ว เป็นประสบการณ์ทางจิต เกิดได้กับทุกคนและทุกเวลา ไม่ว่าหลับหรือตื่น
== อาการที่เกี่ยวข้อง ==
ฌาแม-วูว์ (jamais-vu แปลว่า ไม่เคยเห็น) เป็นอาการตรงกันข้ามกับเดฌา-วูว์ คือ เคยพบเจอเหตุการณ์นั้นมาแล้ว แต่จำไม่ได้
แพร็สก์-วูว์ (presque-vu แปลว่า เกือบเห็น) หรือติดอยู่ที่ปลายลิ้น (tip of the tongue, TOT) เป็นอาการที่รู้สึกว่ามีประสบการณ์หนึ่งที่คุ้นเคย แต่ไม่สามารถเรียกขึ้นมาจากความทรงจำและพูดออกมาได้ โดย "ติดอยู่ที่ปลายลิ้น"
== แหล่งข้อมูลอื่น ==
How Deja Vu Works
จิตวิทยา
คำและวลีภาษาฝรั่งเศส
อุตสาหกรรมการบินไทย

บริษัท อุตสาหกรรมการบิน จำกัด ( Thai Aviation Industries Co., Ltd.) เป็นศูนย์ซ่อมอากาศยานในประเทศไทย จัดตั้งตามมติคณะรัฐมนตรีเมื่อวันที่ 23 กันยายน พ.ศ. 2546 และจดทะเบียนเมื่อวันที่ 31 ตุลาคม พ.ศ. 2546 ด้วยทุนจดทะเบียน100ล้านบาท  จุดประสงค์เพื่อลดค่าใช้จ่ายในการซ่อมบำรุงอากาศยานที่แต่เดิมแต่ละที่ต้องซ่อมบำรุงตามขีดความสามารถของตนเองหรือส่งไปยังต่างประเทศและเป็นการพัฒนาความสามารถในการซ่อมบำรุงอากาศยานของคนไทย โดยในระยะแรกจะซ่อมอากาศยานของกองทัพอากาศเป็นหลักและมีพนักงานเป็นคนจากกองทัพอากาศ ส่วนสถานที่จะใช้ที่มีอยู่เดิมของกองทัพอากาศ
== แหล่งข้อมูลอื่น ==
เว็บไซต์ของบริษัท อุตสาหกรรมการบิน จำกัด(www.taithailand.com)
Facebook(www.facebook.com/TAIThailand)
Map
กองทัพอากาศไทย
บริษัทเกี่ยวกับการป้องกันประเทศของไทย
เอ็นซีเอเอ

สมาคมกีฬาระดับอุดมศึกษาแห่งชาติ หรือ NCAA (เอ็นซีเอเอ) เป็นองค์กรอาสาสมัครจัดการ การแข่งขันกีฬาระหว่างมหาวิทยาลัยและวิทยาลัยต่าง ๆ มากกว่า 1,200 สถาบัน ทั่วสหรัฐอเมริกา สำนักงานใหญ่อยู่ที่ เมืองอินเดียแนโพลิส รัฐอินดีแอนา เอ็นซีดับเบิลเอเป็นองค์กรกีฬาในระดับมหาวิทยาลัยที่ใหญ่ที่สุดในโลก
== ดูเพิ่ม ==
การแข่งขันบาสเกตบอลชิงแชมป์ดิวิชัน 1 ของ NCAA
== อ้างอิง ==
ประวัติ NCAA
== แหล่งข้อมูลอื่น ==
เว็บองค์กรเอ็นซีดับเบิลเอ
เว็บกีฬาเอ็นซีดับเบิลเอ
เว็บฟังการแข่งขันของเอ็นซีดับเบิลเอ 
กีฬาในสหรัฐ
การฉีดเข้าหลอดเลือดดำ

การฉีดเข้าหลอดเลือดดำ เป็นวิธีการรักษาทางการแพทย์อย่างหนึ่ง ใช้สำหรับนำสารน้ำ ยา หรือสารอาหารเข้าสู่ร่างกายผ่านหลอดเลือดดำ ส่วนใหญ่ใช้เพื่อชดเชยสารน้ำหรือให้สารอาหารกับผู้ป่วยที่ไม่สามารถรับอาหารหรือสารน้ำทางปากได้ นอกจากนี้ยังใช้เพื่อให้ยาหรือการรักษาด้วยสารอื่นๆ เช่น การให้เลือดและผลิตภัณฑ์จากเลือด การให้เกลือแร่เพื่อแก้ไขภาวะเกลือแร่ผิดปกติ เป็นต้น
การฉีดเข้าหลอดเลือดดำเป็นการนำสารเข้าไปสู่ระบบไหลเวียนโดยตรงซึ่งจะถูกส่งผ่านเลือดไปยังร่างกายส่วนต่างๆ อย่างรวดเร็ว จึงถือเป็นวิธีการให้สารที่รวดเร็วที่สุด มีทั้งแบบฉีดให้หมดในครั้งเดียว หรือค่อยๆ หยดเข้าหลอดเลือดดำก็ได้ ก่อนจะฉีดสารเข้าหลอดเลือดดำต้องมีการเจาะเพื่อเข้าถึงหลอดเลือดดำให้ได้ก่อน โดยอาจใช้เข็มเจาะเลือดเจาะเข้าที่หลอดเลือดดำเพื่อฉีดสารเข้าร่างกาย หรือใช้เข็มพร้อมหลอดเพื่อคาหลอดไว้ในหลอดเลือดดำเพื่อสามารถให้ยาหรือสารน้ำซ้ำๆ หรือต่อเนื่องได้โดยไม่ต้องเจาะหลอดเลือดดำใหม่ ในบางกรณีหากต้องคาสายเอาไว้เป็นเวลานานหรือมีข้อบ่งชี้อื่นอาจต้องใส่สายสวนหลอดเลือดดำส่วนกลาง ซึ่งปลายสายจะมีความยาวลึกเข้าไปถึงหลอดเลือดดำใหญ่ที่กลางร่างกาย
ผลข้างเคียงของการรักษาโดยเบื้องต้นคือความเจ็บปวดขณะเจาะหลอดเลือดดำผ่านผิวหนังซึ่งพบได้เป็นปกติ ภาวะแทรกซ้อนที่อาจพบได้ได้แก่หลอดเลือดอักเสบซึ่งอาจเกิดจากการฉีดซ้ำๆ การคาสายเอาไว้เป็นเวลานาน หรือการฉีดสารที่มีฤทธิ์ระคายเคืองหลอดเลือดดำ นอกจากนี้ยังอาจเกิดการเล็ดรอดของยาหรือสารน้ำออกจากหลอดเลือดดำเข้าสู่เนื้อเยื่อรอบๆ ได้
มีบันทึกถึงความพยายามในการพยายามให้การรักษาด้วยการฉีดเข้าหลอดเลือดดำมาตั้งแต่คริสต์ศตวรรษที่ 14 แต่ยังไม่เป็นที่แพร่หลายจนกระทั่งเข้าสู่คริสต์ศตวรรษที่ 19 เมื่อเทคนิกในการฉีดเข้าหลอดเลือดดำได้รับการพัฒนาจนได้ผลดีและมีความปลอดภัย การรักษาด้วยการฉีดเข้าหลอดเลือดดำจึงได้รับความนิยมแพร่หลายขึ้น
==ประโยชน์==
===ประโยชน์ทางการแพทย์===
====สารน้ำ====
สามารถให้สารน้ำเพื่อเป็นการเพิ่มปริมาตรสารน้ำหรือชดเชยสารน้ำผ่านการให้ทางหลอดเลือดดำได้
สารละลายคริสตัลลอยด์ที่ใช้กันแพร่หลายที่สุดคือน้ำเกลือ ซึ่งเป็นสารละลายของเกลือโซเดียมคลอไรด์ความเข้มข้น 0.9% ซึ่งมีความเข้มข้นเท่ากับความเข้มข้นของเลือด
====ยาและการรักษา====

สามารถผสมยาเข้ากับสารน้ำข้างต้น เช่น น้ำเกลือ หรือสารละลายน้ำตาล เพื่อให้ทางหลอดเลือดดำได้
==อ้างอิง==
รูปแบบเภสัชภัณฑ์
การรักษาทางการแพทย์
เพลงตับ

เพลงตับ ในทางดนตรีไทยหมายถึงเพลงที่นำเพลงหลายๆเพลงมาบรรเลงติดต่อกันเป็นชุด โดยมากเป็นเพลงสองชั้น
เพลงตับมี 2 ชนิดคือ
ตับเรื่องยึดตามเนื้อร้องเป็นสำคัญ คือในเพลงตับนั้นจะต้องมีเนื้อหาเดียวกัน ฟังแล้วรู้เรื่องตลอด เช่น ตับนางลอย ตับกากี ตับจูล่ง ตับวิวาห์พระสมุทร เป็นต้น
ยึดตามทำนองเพลงเป็นสำคัญ คือ ในเพลงชุดนั้นจะมีอัตราจังหวะเดียวกันตลอด สามารถบรรเลงสวมต่อกันอย่างสนิท ส่วนเนื้อเรื่องอาจจะไม่ใช่เรื่องเดียวกันก็ได้ เช่น ตับแขกมอญ ตับลมพัดชายเขาเป็นต้น
== อ้างอิง ==
ตับ